Pokušaj državnog udara u Beninu 1977.
<s>Pokušaj državnog udara od 16. siječnja 1977. godine u Beninu bio je pokušaj plaćenika pod vodstvom francuskog oficira Boba Denarda da svrgnu socijalistički režim Mathieua Kérékoua u toj zemlji.</s><s>Pokušaj puča znan je još i kao Operacija Crevette (srpskohrvatski: Operacija Škamp), a trebao je započeti invazijom Cotonoua, međutim je zaustavljen već u početnoj fazi.</s><s>Organizatori puča bili su Kérékouovi politički oponenti, a francuski plaćenik Denard, koji je bio poznat po svom angažmanu diljem Afrike, unajmljen je kao organizator.</s>

<s>Velike kontroverze postojale su i postoje i danas oko strane podrške ovom puču.</s><s>Naime, Denard jest bio Francuz, ali je radio kao nezavisni plaćenik i imao je iskustva u afričkim sukobima, tako da njegova participacija, odnosno činjenica da su ga Kérékouovi oponenti u egzilu unajmili da organizira puč, nije toliko neobična.</s><s>S druge strane, socijalistički režim usred prozapadne frankofone Zapadne Afrike i francuske interesne zone svakako nije odgovarao Parizu, ali ni susjednim zemljama.</s><s>Vladin savjetnik za Afriku, Jacques Foccart, negirao je da je Francuska sudjelovala ili uopće znala za neuspjeli puč, ali je priznao kako su puč podržalii Gnassingbé Eyadéma (Togo), Félix Houphouët-Boigny (Obala Bjelokosti), Omar Bongo (Gabon) i Hasan II. (Maroko), sve redom francuski saveznici.</s><s>Tako, iako nikada nije formalno potvrđeno, francusko sudjelovanje (barem logističko i obavještajno) u puču prilično je izvjesno.</s>

<s>Denard je ubrzo nakon primanja zadatka okupio svoje iskusne veterane te izdao nekoliko oglasa u francuskim novinama, u kojima je tražio "mladiće željne putovanja i u potrazi za avanturom".</s><s>Prijavilo se čak 5,000 kandidata, od kojih su Denard i njegovi suborci odabrali njih oko 150, 60 od kojih je unajmljeno na plaću od 6,000 franaka; među njima su bilo i 22 Afrikanaca iz Benina i Gvineje.</s><s>Prije pokretanja akcije, kandidati su prošli kroz intenzivne pripreme u Maroku.</s><s>Denardov plan bio je da njegov tim, koji je dobio ime Omega, izvede brz, iznenadan napad na Cotonou, gdje je bilo sjedište beninske vlade, onesposobi bilo kakvu opoziciju i uhapsi Kérékoua; prethodno je poslao svoje ljude u izvod te je dobio prilično ohrabrujuće izvještaje koji su sugerirali uspjeh.</s><s>Napad je planiran za nedjelju, 16. siječnja 1977. godine.</s>

<s>Pučisti su 15. siječnja, oko 14:30, sjeli na avion u Maroku te su pet i pol sati kasnije bili u Francevilleu, Gabon.</s><s>Nakon daljnjih, operativnih priprema, pučisti su u 1:00, 16. siječnja, poletjeli za Benin.</s><s>Avion je sletio u Cotonou oko 7:00 i operacija je inicijalno bila uspješna - beninske trupe na aerodromu su onesposobljene, a blokirane su i ceste kako bi se onemogućio dolazak ostalih trupa.</s><s>Dio tima Omega je došao do predsjedničke palače, ali ispostavilo se da je ona bila dobro branjena, ali i - prazna; Kérékou nije bio prisutan.</s><s>Uz to, ispostavilo se kako Denard nije posjedovao ključnu informaciju, a to je da je Kérékou, bojeći se udara svojih vlastitih trupa, ranije zatražio pomoć Sjeverne Koreje, koja je reorganizirala predsjedničku gardu i od nje učinila solidnu obrambenu jedinicu koja je uspješno odbila Denardove plaćenike.</s><s>Izgubivši element iznenađenja, Denard je shvatio da su mu šanse drastično opale te je naredio povlačenje.</s><s>Izgubivši tek dva čovjeka i s dva ozlijeđena, Denardov tim Omega se uspješno vratio u Gabon, ali su za sobom, omaškom, ostavili sve svoje identifikacijske dokumente, kao i dokumente o planiranju i realizaciji puča, koji su kasnije predani Kérékouu.</s>

<s>Umjesto da je doveo do svrgavanja Kérékouovog režima, puč je samo dodatno konsolidirao socijalizam u Beninu i ojačao Kérékouovu poziciju.</s><s>Bio je to prvi i najveći pokušaj državnog udara u NR Benin, dok će se dva značajna dogoditi tokom 1988. godine, ali također bez uspjeha.</s>

<s>Reference</s>

<s>Vanjske veze 
 War is boring: In 1977, 80 Mercenaries Nearly Took Over Benin</s>

<s>1977
Benin 1977
Beninska politička historija</s>

